text: Sne-fald skabte natte-ro trods julefrokoster
  27 november 2010 kl. 09.09
  Hverken Sydøstjyllands Politi eller ordensmagten i Syd- og Sønderjylland har oplevet større uro i nattelivet på årets første julefrokost-fredag.
  I Horsens og trekant-området har det sneet kraftigt i nattetimerne - og det kølede gemytterne af. 
  Hos Syd- og Sønderjyllands Politi har snevejret også lagt en dæmper på en normalt ellers travl weekend. Og også her får sneen skylden:
  - Det har helt sikkert noget at sige, at der ikke har været så mange ude på gaden. Det har jo været koldt, siger vagtchef Bjørn Pedersen til Ritzau.
  